Trine Hallem

Trine Synnøve Hallem (født 1. mai 1968 i Levanger) er en norsk lærer og politiker (Ap).

Hennes politiske engasjement begynte i interesseorganisasjonene for funksjonshemmede og deres pårørende. Hun var leder i FFO i Verdal 2001–2004 og medlem av Sentralt brukerforum under Utdannings- og forskningsdepartementet 2004–2005. Hallem var medlem av Verdal kommunestyre 2003–2011, leder av rådet for likestilling av funksjonshemmede i Verdal kommune 2007–2008, leder i kommunens driftskomité 2008–2011 og medlem av Innherred samkommunestyre 2007–2011. Hun var medlem av Nord-Trøndelag fylkesting 2011–2015 og leder i fylkets samferdsels-, nærings- og miljøkomité.

Hun har også vært nestleder for koordineringen av frivillighetsarbeidet rundt Spelet om Heilag Olav på Stiklestad.

Hun gikk Levanger videregående skole og deretter allmennlærerutdanningen ved Høgskolen i Levanger. Hun er videreutdannet innen veiledningspedagogikk, ledelse og personalarbeid fra Høgskolen i Nord-Trøndelag. Hallem har vært miljøterapeut i bolig for psykisk utviklingshemmede i Levanger kommune og lærer i grunnskolen i Verdal kommune. Siden 2002 har hun vært lærer ved voksenopplæringen for fremmedspråklige i Verdal kommune.

 Referanser 

 Eksterne lenker 


Kategori:Ap-politikere i Nord-Trøndelag
Kategori:Lokalpolitikere i Verdal
Kategori:Vararepresentanter til Stortinget
Kategori:Norske pedagoger
Kategori:Personer fra Levanger kommune